Parakalamoscity: 12/12/12
Επανεκκίνηση για 4 μεγάλους αυτοκινητόδρομους!
Ολύμπια Οδός, Αυτοκινητόδρομος Αιγαίου, Ιόνια Οδός και Ε-65
Ήδη είχε υπάρξει συμφωνία για τα έργα της Ολυμπίας Οδού και του Αυτοκινητοδρόμου Αιγαίου και την Τρίτη το βράδυ επετεύχθη συμφωνία και για την Ιόνια Οδό και τον Ε-65. Αμέσως ενημερώθηκε ο πρωθυπουργός κι αφού έγινε και η ενημέρωση των κομμάτων της συγκυβέρνησης, ο υπουργός Ανάπτυξης Κ. Χατζηδάκης και ο αναπληρωτής υπουργός Σταύρος Καλογιάννης προχώρησαν στην ανακοίνωση της καταρχήν συμφωνίας.
Περιορίζεται το φυσικό αντικείμενο του συνόλου των έργων, με το 20% εξ αυτών να μετατίθεται σε δεύτερη φάση. Στόχος είναι κι αυτά να προωθηθούν εντός τριετίας, ωστόσο δεν ξεκαθαρίστηκε από ποια πηγή θα χρηματοδοτηθούν.
Πρόκειται για το τμήμα Πάτρα-Πύργος-Τσακώνα της Ολυμπιας Οδού και τα τμήματα Τρίκαλα-Εγνατία και Λαμία-Ξυνιάδα του Ε-65.
Στόχος της κυβέρνησης είναι μέχρι την άνοιξη να έχει ολοκληρωθεί και το δύσκολο κομμάτι της διαπραγμάτευσης με τις 43 τράπεζες που εμπλέκονται και τον Απρίλιο να "πιάσουν δουλειά οι μπουλντόζες".
Ανακοινώθηκε επίσης ότι δεν θα υπάρξει αλλαγή στην πολιτική των διοδίων για τα οποία ήδη υπάρχει απώλεια εσόδων της τάξης του 45%.
Η απώλεια των διοδίων θα κατανεμηθεί αναλογικά μεταξύ του δημοσίου και των παραχωρησιούχων.
Ο κ. Χατζηδάκης έκανε λόγο για "λήξη του πρώτου ημιχρόνου. Τώρα αρχίζει το δεύτερο ημίχρονο που αφορά την διαπραγμάτευση με τις τράπεζες".
Ο υπουργός που τόνισε ότι η καταρχήν συμφωνία αποτελεί μια ρεαλιστική και βιώσιμη βάση που θα προσελκύσει το επενδυτικό ενδιαφέρον και θα είναι ικανό να χρηματοδοτηθεί από τις τράπεζες και εμφανίστηκε συγκρατημένα αισιόδοξος, επισημαίνοντας ότι πρόκειται για 43 τράπεζες, ορισμένες εκ των οποίων είναι από χώρες που αντιμετωπίζουν προβλήματα όπως η Ισπανία, η Πορτογαλία και η Ιρλανδία.
Πάντως οι ελληνικές τράπεζες που καλύπτουν περίπου το 45% της χρηματοδότησης, φαίνεται ότι τελικώς θα συνεχίσουν να χρηματοδοτούν τα έργα.
Ακόμα, επισημάνθηκε πως θα υπάρξει σίγουρα χρηματοδοτικό κενό το οποίο θα καλυφθεί από το δάνειο που έχει ήδη συμφωνήσει η κυβέρνηση με την ΕΤΕπ ύψους 650 εκ. ευρώ ενώ θα αναζητηθούν και πόροι από το ΕΣΠΑ.
Το ύψος του κενού θα διαμορφωθεί μετά και τις διαπραγματεύσεις με τις τράπεζες ενώ σίγουρα θα είναι κατ' ελάχιστο 15%-17% του συνόλου, αν υπολογιστεί το κενό στα διόδια που χρηματοδοτούν κατά το εν τρίτο τα έργα και στα οποία υπάρχει ήδη απώλεια της τάξης του 45%.
Σε ότι αφορά το ύψος των αποζημιώσεων των παραχωρησιούχων αυτές συμφωνήθηκαν στο ύψος των 280 εκ. ευρώ. Όπως τόνισε ο υπουργός Κ. Χατζηδάκης το ποσό αυτό είναι κατά πολύ μικρότερο από τις αρχικές απαιτήσεις.
ΑΡΤΑ: Σύλληψη φυγόποινου ημεδαπού
Συνελήφθη, χθες (11-12-2012) το πρωί στις Πηγές Άρτας, από αστυνομικούς του Αστυνομικού Τμήματος Περιφέρειας Άρτας, 33χρονος ημεδαπός, διότι εκκρεμούσε σε βάρος του καταδικαστική απόφαση, συνολικής ποινής φυλάκισης (30) ημερών και χρηματική ποινή, για παραβάσεις του Κ.Ο.Κ.
ΠΟΕ- ΟΤΑ: 48ωρη απεργία την Πέμπτη και την Παρασκευή
Στη σχετική απόφαση κατέληξε η Εκτελεστική Επιτροπή της ΠΟΕ-ΟΤΑ που συνεδρίασε εκτάκτως το πρωί της Τετάρτης.
ΠΡΕΒΕΖΑ: Σύλληψη ημεδαπού για κατοχή κοκαΐνης
Συνελήφθη, χθες (11-12-2012) το βράδυ σε κεντρική οδό της Πρέβεζας, από αστυνομικούς του Τμήματος Ασφάλειας Πρέβεζας σε συνεργασία με αστυνομικούς της Ομάδας ΔΙ.ΑΣ., 42χρονος ημεδαπός, γιατί στην κατοχή του βρέθηκαν και κατασχέθηκαν δύο νάιλον συσκευασίες που περιείχαν κοκαΐνη, συνολικού βάρους (1,5) γραμμαρίων.
Πλουτισμένη από τη φύση η Ήπειρος δέχεται κατ ΄έτος τις περισσότερες βροχές απ΄ όλες τις περιφέρειες της χώρας, κάτι που αποδεικνύεται από τις δεκάδες ποταμών, παραποτάμων και λιμνών που διαθέτει.
Συγχαρητήρια στον προϊστάμενο Πολιτικής Προστασίας κ. Δημήτρη Μαυρογιώργο, το διοικητή του Αστυνομικού Τμήματος Κατσικά κ. Βασίλη Σπύρου και τον αντιδήμαρχο Βορείων Τζουμέρκων για την άμεση επέμβασή τους. Κι επειδή παρόμοια φαινόμενα κατολισθήσεων, κατακρημνήσεων και αποκλεισμών δρόμων σημειώνονται κατά τακτά διαστήματα χειμώνα-καλοκαίρι από τήξη και πήξη εδαφών, χιονών, νεροποντών και νεροσυρμών τους ευχόμαστε καλό κουράγιο και καλύτερη συνέχεια.
Τέτοιοι άντρες και τέτοιες υπηρεσίες κάνουν τους Ηπειρώτες περήφανους και τους δημιουργούν αίσθημα ασφαλείας.
ΚΟΡΙΤΙΑΝΗ ΘΕΣΠΡΩΤΙΑΣ: Σύλληψη δύο ημεδαπών για κλοπή μεταλλικών αντικειμένων
Συνελήφθησαν, χθες (11-12-2012) τα ξημερώματα στην Κορίτιανη Θεσπρωτίας, από αστυνομικούς της Υποδιεύθυνσης Ασφάλειας Ηγουμενίτσας, δύο ημεδαποί, ηλικίας 51 και 50 ετών, ενώ οδηγούσαν Ι.Χ. Φορτηγό, στην καρότσα του οποίου υπήρχαν κλεμμένα αντικείμενα.
Ειδικότερα, οι δύο δράστες μετέβησαν με ΙΧΦ αυτοκίνητο σε εγκαταστάσεις εταιρείας στην Κορίτιανη Θεσπρωτίας, όπου αφαίρεσαν (14) μεταλλικά καρότσια και (7) μεταλλικά στηρίγματα.
Οι συλληφθέντες οδηγήθηκαν στον κ. Εισαγγελέα Πλημμελειοδικών Θεσπρωτίας ενώ η προανάκριση ενεργείται από την Υποδιεύθυνση Ασφάλειας Ηγουμενίτσας.
Δημοκρατική Αριστερά: 4,4%
Οι Οικολόγοι Πράσινοι συγκεντρώνουν ποσοστό 2,4%.
Άλλο κόμμα απαντά το 3,1%, ενώ αδιευκρίνιστη είναι η ψήφος για το 22,9% των ερωτηθέντων.
ΕΛΓΑ: Αποζημιώσεις ύψους 7,5 εκατ. ευρώ σήμερα Τετάρτη σε 7.367 αγρότες
Αποζημιώσεις ύψους 7,5 εκατ. ευρώ θα καταβάλει ο ΕΛΓΑ σήμερα Τετάρτη σε 7.367 αγρότες, των οποίων η φυτική παραγωγή ζημιώθηκε από διάφορα αίτια.
Οι αποζημιωθέντες αγρότες προέρχονται κυρίως από τους νομούς Αιτωλοακαρνανίας, Αργολίδας, Αρκαδίας, Άρτας, Αχαΐας, Γρεβενών, Δράμας, Έβρου, Εύβοιας, Ηλείας, Ημαθίας, Ηρακλείου, Θεσσαλονίκης, Καβάλας, Καστοριάς, Κιλκίς, Κοζάνης, Κορίνθου, Κυκλάδων, Λακωνίας, Λάρισας, Λασιθίου, Λέσβου, Μαγνησίας, Μεσσηνίας, Ξάνθης, Πέλλας, Πιερίας, Πρεβέζης, Ροδόπης, Σερρών, Φθιώτιδας, Φλωρίνης και Χαλκιδικής.
Η επόμενη καταβολή αποζημιώσεων προβλέπεται για τις 21 Δεκεμβρίου, ενώ μέχρι το τέλος του μήνα θα καταβληθούν και οι κρατικές οικονομικές ενισχύσεις (ΠΣΕΑ).
Σημειώνεται ότι εντός του πρώτου τριμήνου του 2013 προβλέπεται από τον ΕΛΓΑ να έχει ολοκληρωθεί η πληρωμή των αποζημιώσεων του τρέχοντος έτους.
ΜΑΖΑΡΑΚΙΑ ΘΕΣΠΡΩΤΙΑΣ: Νεκρός 61χρονος που παρασύρθηκε από επιβατικό αυτοκίνητο
Νεκρός μεταφέρθηκε στο νοσοκομείο Φιλιατών Θεσπρωτίας 61χρονος ο οποίος παρασύρθηκε από επιβατικό αυτοκίνητο στον οικισμό του χωριού Μαζαρακιά Θεσπρωτίας.
Ο οδηγός 41 χρόνων, τα στοιχεία του οποίου είναι γνωστά στο τμήμα Τροχαίας Ηγουμενίτσας, εγκατέλειψε αβοήθητο τον 61χρονο και τράπηκε σε φυγή, αλλά είναι θέμα χρόνου ο εντοπισμός και η σύλληψή του.
ΗΓΟΥΜΕΝΙΤΣΑ: Εντοπίστηκε μεγάλη ποσότητα λαθραίων τσιγάρων
Στην πύλη του λιμένα εξωτερικού Ηγουμενίτσας, από άνδρες της Λιμενικής Αρχής, συνελήφθη 43χρονος οδηγός φορτηγού οχήματος με επικαθήμενο και ο 31χρονος συνοδηγός του, διότι στο φορτηγό βρέθηκε μεγάλη ποσότητα λαθραίων τσιγάρων.
Μετά την καταμέτρηση παρουσία τελωνειακών υπαλλήλων βρέθηκαν 59.220 πακέτα λαθραίων τσιγάρων.
Το όχημα και η ποσότητα των λαθραίων τσιγάρων κατασχέθηκαν.
Συνήλθε σε Σώμα το πρώτο Διοικητικό Συμβούλιο του “Συνδέσμου Ενώσεων Αγροτουρισμού Ηπείρου”
Τηλέφωνο Επικοινωνίας: 6974371797
ΠΟΕ- ΟΤΑ: 48ωρη απεργία την Πέμπτη και την Παρασκε...
ΚΟΡΙΤΙΑΝΗ ΘΕΣΠΡΩΤΙΑΣ: Σύλληψη δύο ημεδαπών για κλο...
ΕΛΓΑ: Αποζημιώσεις ύψους 7,5 εκατ. ευρώ σήμερα Τετ...
ΜΑΖΑΡΑΚΙΑ ΘΕΣΠΡΩΤΙΑΣ: Νεκρός 61χρονος που παρασύρθ...
ΗΓΟΥΜΕΝΙΤΣΑ: Εντοπίστηκε μεγάλη ποσότητα λαθραίων ...
Συνήλθε σε Σώμα το πρώτο Διοικητικό Συμβούλιο του ...